CELEX: 62008CN0051
Language: mt
Date: 2008-02-12 00:00:00
Title: Kawża C-51/08: Rikors ippreżentat fit- 12 ta' Frar 2008 — Il-Kummissjoni tal-Komunitajiet Ewropej vs Il-Gran Dukat tal-Lussemburgu

24.5.2008   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               C 128/19
            
         Rikors ippreżentat fit-12 ta' Frar 2008 — Il-Kummissjoni tal-Komunitajiet Ewropej vs Il-Gran Dukat tal-Lussemburgu
   (Kawża C-51/08)
   (2008/C 128/32)
   Lingwa tal-kawża: Il-Franċiż
   Partijiet
   
      Rikorrenti: Il-Kummissjoni tal-Komunitajiet Ewropej (rappreżentanti: J.-P. Keppenne u H. Støvlbæk, aġenti)
   
      Konvenut: Il-Gran Dukat tal-Lussemburgu
   Talbiet
   
               —
            
            
               tikkonstata li, billi impona kundizzjoni ta' ċittadinanza għall-aċċess għall-professjoni ta' nutar u billi ma trasponix id-Direttiva 89/48/KEE (1) għall-attività ta' nutar, il-Gran Dukat tal-Lussemburgu naqas milli jwettaq l-obbligi imposti fuqu bis-saħħa tat-Trattat KE, b'mod partikolari l-Artikoli 43 KE u 45 KE, u tad-Direttiva 89/48/KEE dwar sistema ġenerali għar-rikonoxximent ta' diplomi ta' edukazzjoni ogħla mogħtija mal-kompletar ta' l-edukazzjoni u t-taħriġ professjonali ta' mill-inqas tliet snin;
            
         
               —
            
            
               tikkundanna lill-Gran Dukat tal-Lussemburgu għall-ispejjeż.
            
         Motivi u argumenti prinċipali
   Permezz tar-rikors tagħha, il-Kummissjoni takkuża l-ewwel nett lill-konvenut li, billi jimponi kundizzjoni ta' ċittadinanza għall-aċċess għall-professjoni ta' nutar u t-twettiq tagħha, huwa jirristrinġi b'mod disproporzjonat il-libertà ta' l-istabbiliment prevista fl-Artikolu 43 KE. L-Artikolu 45 KE jeżenta ċertament mill-applikazzjoni tal-kapitolu dwar id-dritt ta' l-istabbiliment l-attivitajiet konessi, b'mod dirett u speċifiku, ma' l-eżerċizzju ta' awtorità pubblika. Skond il-Kummissjoni, il-kompiti fdati lin-nutara mid-dritt Lussemburgiż huma tant konessi mill-bogħod ma' dan l-eżerċizzju li ma jistgħux jaqgħu taħt il-kamp ta' applikazzjoni ta' dan l-Artikolu u jiġġustifikaw tali ostakolu għal-libertà ta' l-istabbiliment. Dawn il-kompiti, fil-fatt, ma jikkonferixxux lin-nutara setgħa ta' infurzar u miżuri anqas ristrettivi minn kundizzjoni ta' ċittadinanza jistgħu jiġu imposti mil-leġiżlatur nazzjonali, bħal, per eżempju, l-issuġġettar ta' l-operaturi kkonċernati għal kundizzjonijiet stretti ta' aċċess għall-professjoni, għal xogħlijiet professjonali partikolari u/jew għal kontroll speċifiku.
   Permezz tat-tieni ilment tagħha, il-Kummissjoni takkuża barra minn hekk lill-konvenut li naqas milli jwettaq l-obbligi imposti fuqu billi ma trasponix id-Direttiva 89/48/KEE fir-rigward tal-professjoni ta' nutar. Peress illi din hija professjoni rregolata, id-direttiva hija fil-fatt kompletament applikabbli għal din il-professjoni u l-livell għoli ta' kwalifika meħtieġa min-nutara jista' faċilment ikun iggarantit permezz ta' test ta' kapaċità jew perijodu ta' adattament.
   
      (1)  Direttiva 89/48/KEE dwar sistema ġenerali għar-rikonoxximent ta' diplomi ta' edukazzjoni ogħla mogħtija mal-kompletar ta' l-edukazzjoni u t-taħriġ professjonali ta' mill-inqas tliet snin (ĠU 1989, L 19, p. 16).